На основу члана 79. став 3. и 4. Закона о дивљачи и ловству („Службени гласник РС“, бр. 18/10, 95/18-др.закон и 92/2023 – др.закон), чл. 11. и 23. став 3. Покрајинске скупштинске одлуке о буџету АП Војводине за 2024. годину („Службени лист АПВ“, брoj 45/23), a у вези са Покрајинском скупштинском одлуком о годишњем програму коришћења средстава из Буџетског фонда за развој ловства Аутономне покрајине Војводине у 2024. години („Службени лист АП Војводине”, брoj 45/23) и члана 16. Правилника о спровођењу конкурса које расписује покрајински секретаријат за пољопривреду, водопривреду и шумарство („Службени лист АП Војводине”, бр. 8/23 и 56/2023), Покрајински секретаријат за пољопривреду, водопривреду и шумарство (у даљем тексту: Секретаријат) расписује

**К О Н К У Р С**

**ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2024. ГОДИНУ**

1. **ЦИЉ КОНКУРСА**

Унапређивање стања популације дивљачи и њених станишта, опремање корисника ловишта, праћење стања појединих врста дивљачи у АП Војводини, промоција и унапређење ловства.

1. **ПРЕДМЕТ КОНКУРСА**

Предмет конкурса је додела бесповратних средства за израду и реализацију програма и пројеката развоја ловства, истраживања и израде и реализације пројеката ради унапређивања стања популације дивљачи и њених станишта, изградње, реконструкције и санације ловно-техничких објекaта, набавкe живе дивљачи у АП Војводини и друге намене у складу са Законом о дивљачи и ловству.

1. **КОРИСНИЦИ СРЕДСТАВА**

Корисници средстава по овом конкурсу су корисници ловишта, ловних ревира, ловачки савези и привредна друштва, која су регистрована за делатност ловства, која се баве унапређењем ловства АП Војводине.

Привредно друштво може остварити право на подстицаје ако је разврстано у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018, 91/2019 и 109/2021) и Законом о рачуноводству („Службени гласник РС“, број 73/2019 и 44/2021-др.закон).

1. **ВИСИНА И НАМЕНА СРЕДСТАВА**

**Укупан износ бесповратних средстава који се додељује овим конкурсом је 108.665.265,00 динара**.

**Укупан износ бесповратних средстава који се додељује овим конкурсом је 108.665.265,00 динара**.

|  |  |  |  |
| --- | --- | --- | --- |
| 1. **Суфинансирање изградње, реконструкције, санације и набавке ловно-техничких објекaта до 90% и финансирање набавкe живе дивљачи до 100% за тачку 1а, 1б и 1в, у укупном износу до 70.000.000,00 динара суфинансираће се:** | | | |
| 1a - финансирање набавке живе дивљачи до 100 %, у износу до 37.000.000,00 динара. | -набавку одраслих јединки живе дивљачи - фазана (*Phasianus colchicus*), (старости најмaње 16 недеља) за потребе уношења у ловишта у периоду октобар – децембар. | до 100% | - у износу до 400.000,00 динара по једном ловишту, а у складу са прихваћеним пројектом. |
| - подизање ремиза за дивљач, а у складу са прихваћеним пројектом. | до 90% | - у износу до 200.000,00 динара по хектару, а у складу са прихваћеним пројектом. |
| 1б - финансирање набавке живе дивљачи у износу до 8.000.000,00 динара. | * набавку живе дивљачи пољске јаребице (*Perdix perdix*) за потребе уношења у ловишта, при чему приликом сваке испоруке у одређено ловиште, број испоручених јединки у јату не сме да буде мањи од 30 јединки. | до 100% | -у складу са прихваћеним пројектом. |
| 1в-суфинансирање изградње, реконструкције и набавке ловно - техничких објеката - аутоматских хранилишта за дивљач и финансирање набавке живе дивљачи у ловиштима посебне намене, у износу до 25.000.000,00 динара | -изградњу, реконструкцију ограда ловишта, бунара и појилишта за дивљач, набавке ловно техничких објеката - аутоматских хранилишта за дивљач. | до 90% | -у складу са прихваћеним пројектом. |
| * набавке живе дивљачи у ловиштима посебне намене, а у складу са прихваћеним пројектом | до 100% | у складу са прихваћеним пројектом. |

|  |  |  |  |
| --- | --- | --- | --- |
| 1. **Набавка опреме за стручну и ловочуварску службу корисника ловишта (теренска возила, рачунара и читача оружних листова, двогледа, соларне аутоматске хранилице за дивљач, опрема за објекте за пријем и преглед одстрељене дивљачи, опрема за производњу фазанске дивљачи, оплођених јаја или матичног јата (фазанска дивљач) и хране за дивљач у вештачком узгоју, финансирање истраживања реалног прираста зеца у АП Војводини и суфинансирање израде и субвенционисање трошкова осигурања корисника ловишта на име штете од дивљачи за наступајућу ловну годину и то штете од дивљачи на усевима и штете од удара дивљачи у саобраћају, као и трошкова осигурња од последица несрећног случаја – незгоде у лову, и то за случај смрти услед незгоде и случај трајног инвалидитета као последице несрећног случаја, у износу до 38.665.265,00 динара и то за:** | | | |
| 2а - теренска возила | - набавка новог или половног теренског возила, с тим да половно теренско возило, не може бити старије од 5 година; | до 90% | * у износу до 850.000,00 динара, по кориснику ловишта. |
| - набавка новог теренског возила или новог четвороцикла за кориснике ловишта посебне намене, у складу са прихваћеним пројектом. | * у складу са прихваћеним пројектом, по кориснику ловишта |
| 2б - рачунар и читач оружних листова. | - рачунар и читач оружних листова. | до 90% | -у износу до 50.000,00 динара, по кориснику ловишта. |
| 2в – двоглед.  (највише један од обе врсте двогледа по ловишту) | * двоглед са заштитом од воде и замагљивања, отпорност на ниске температуре или | до 90% | у износу до 80.000,00 динара по једном двогледу. |
| * двоглед са даљиномером са заштитом од воде и замагљивања, отпорност на ниске температуре. | у износу до 170.000,00 динара по једном двогледу. |
| 2г - уређаји за ноћно осматрање. | * уређаји за ноћно осматрање – термовизијска камера, са најмање IPX4 заштитом на водоотпорност, ниску температуру и на ударце и најмањом даљином детекције од 1.200 метара | до 90% | -у износу до 250.000,00 динара по једном уређају за ноћно осматрање. |
| 2д - хранилице за дивљач. | * соларне аутоматске хранилице за дивљач са пратећом опремом. | до 90% | -у износу до 30.000,00 динара по једној хранилици са опремом, а за највише три хранилице по ловишту. |
| 2ђ- опремање објеката за пријем и преглед одстрељене дивљачи. | * опрема за објекте за пријем и преглед одстрељене дивљачи. | до 90% | -у износу до 600.000,00 динара, по кориснику ловишта, a у складу са прихваћеним пројектом. |
| 2е- опремање објеката за производњу фазанске дивљачи и набавку хране за дивљач у вештачком узгоју. | * опрема за производњу фазанске дивљачи, оплођених јаја или набавке матичног јата (фазанска дивљач). | до 90% | -у износу до 300.000,00 динара по једном објекту, а у складу са капацитетом и прихваћеним пројектом. |
| * храна за дивљач у вештачком узгоју. | -у износу до 400.000,00 динара по једном регистрованом објекту, а у складу са капацитетом и прихваћеним пројектом |
| 2ж - финансирање истраживања реалног прираста зеца у АП Војводини. | - финансирање истраживања реалног прираста зеца у АП Војводини. | до 100% | -у износу до 2.000.000,00 динара. |
| 2з - субвенционисање трошкова осигурања. | * субвенционисање трошкова осигурања корисника ловишта на име штете од дивљачи за наступајућу ловну годину и то штете од дивљачи на усевима и штете од удара дивљачи у саобраћају, као и трошкова осигурња од последица несрећног случаја – незгоде у лову, и то за случај смрти услед незгоде и случај трајног инвалидитета као последице несрећног случај. | до 90 % | -у износу до 6.500.000,00 динара. |

Поред дневног листа „Дневник“, овај конкурс се објављује и у Службеном листу АП Војводине и на интернет старници Покрајинског секретаријата за пољопривреду, водопривреду и шумарство.

1. **УСЛОВИ УЧЕШЋА НА КОНКУРСУ**

**Општи услови:**

* подносилац пријаве не сме имати неиспуњених уговорних обавеза према Покрајинском секретаријату за пољопривреду, водопривреду и шумарство из претходних година

**Додатни услови**

- за средства из тачке 1в, 2а, 2б, 2в, 2г и део тачке 2е - опрема за производњу опреме за производњу фазанских пилићада за исту намену и локацију у претходних 5 година, није користио, нити користи средства Буџетског фонда за развој ловства АП Војводине,

- за средства из тачаке 1а, 1б, 2а, 2б, 2в, 2г, 2д, 2ђ и 2е – могу конкурисати корисници отворених ловишта, док корисници ловишта посебне намене могу конкурисати за тачку 1в и 2а;

- за средства из тачке 2ж – могу конкурисати привредна друштва, регистрована за обављање делатности ловства, која се баве унапређењем ловства АП Војводине и

- за средства из тачке 2з - могу конкурисати удружења ловаца – ловачки савези, који су регистровани ради остваривања општих и заједничких циљева у области ловства АП Војводине.

1. **ВРЕМЕНСКИ ОКВИР**

**Рок за подношење пријава на конкурс је закључно са 07.05.2024. године.**

1. **ПОТРЕБНА ДОКУМЕНТАЦИЈА**

**ЗА ТАЧКУ 1а** **- (ТАЧКА III ПОДТАЧКА 1.1. ПРОГРАМА) - ФИНАНСИРАЊЕ НАБАВКЕ ЖИВЕ ДИВЉАЧИ** **- фазана *(Phasianus colchicus)*** **ЗА ПОТРЕБЕ УНОШЕЊА У ЛОВИШТА И ПОДИЗАЊЕ РЕМИЗА ЗА ДИВЉАЧ, А У СКЛАДУ СА ПРИХВАЋЕНИМ ПРОЈЕКТОМ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основеловишта за део који се односи наплан набавке и уношења фазанске дивљачи у ловиште за које се подноси пријава на конкурс за ловну 2024/2025 годину или фотокопија – извод ловне основе ловишта за које се подноси пријава на конкурс и то део који се односи на план уређивања и одржавања ловишта, ловних и ловно техничких објеката;
4. фотокопије уговора о раду за стручну и ловочуварску службу са копијама лиценци ЛКС;

**Документација за набавку фазанске дивљачи:**

1. доказ подносиоца пријаве о извршеној набавци фазанске дивљачи у ловној 2023/2024 години, која мора да садржи податаке: Доказ о упису добављача у регистар за регистрацију објеката за држање, узгој и промет животиња у ловној 2023/2024 години, коју издаје и води Управа за ветерину, рачун добављача, фотокопија извода банке о плаћању рачуна, количина која је набављена, старосна структура, вредност, при чему је потребно навести ког датума је извршен прихват одређеног броја фазанске дивљачи и локалитету, уз навођење осталих чињеница од значаја;
2. изјава законског заступника подносиоца пријаве о планираној набавци фазанске дивљачи, која мора да садржи податаке: Доказ о упису добављача у регистар за регистрацију објеката за држање, узгој и промет животиња у ловној 2024/2025 години, коју издаје и води Управа за ветерину, количини која се набавља, старосној структури, вредности, предрачуну по коме су набавља дивљач, при чему је потребно навести ког датума је планиран прихват одређеног броја фазанске дивљачи и локалитету, уз навођење осталих чињеница од значаја
3. за набавку фазанске дивљачи за потребе уношења у ловишта – пројекат насељавања фазана са описом станишних услова, стручних капацитета, технике прихватања, испуштања, допунске исхране и мониторинга, израђеног од стране лиценцираног лица (лиценца Ловачке коморе Србије – врста 1 или 2)

**Документација за подизање ремиза:**

1. за подизање ремиза за дивљач на земљишту у власништву ловачких удружења доставити извод из листа непокретности с подацима о власништву и ограничењима за све катастарске парцеле које су предмет пријаве (не старији од 30 дана) поред којег подносилац пријаве који није власник земљишта доставља и уговор о закупу (оригинал или оверена копија), који важи најмање 5 година од објављивања конкурса и скицу подизањa ремиза с предмером и предрачуном радова и исказаним трошковима садног материјала, рада и неге са ПДВ-ом, које су израдили регистровани расадници или лиценцирано лице (лиценца Ловачке коморе Србије – врста 1). Површина земљишта за подизање ремиза за дивљач не може бити мања од пет ари.

Уколико подносилац пријаве не достави потребну документацију наведену под тачкама 2. и 3. Покрајински секретаријат по службеној дужности од наведених органа прибавља податке о чињеницама о којима се води службена евиденција у складу са законом који уређује општи управни поступак.

**ЗА ТАЧКУ 1б - (ТАЧКА III ПОДТАЧКА 1.1. ПРОГРАМА) - ФИНАНСИРАЊЕ НАБАВКЕ ЖИВЕ ДИВЉАЧИ - пољске јаребице (*Perdix perdix*) ЗА ПОТРЕБЕ УНОШЕЊА У ЛОВИШТА**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопије уговора о раду за стручну и ловочуварску службу са копијама лиценци ЛКС;
4. изјава законског заступника подносиоца пријаве о планираној набавци дивљачи, која мора да садржи податаке: Доказ о упису добављача у регистар за регистрацију објеката за држање, узгој и промет животиња у ловној 2024/2025 години, коју издаје и води Управа за ветерину, количини која се набавља, старосној структури, вредности, предрачуну по коме су набавља дивљач, при чему је потребно навести ког датума је планиран прихват одређеног броја дивљачи и локалитету, уз навођење осталих чињеница од значаја

**Документација за набавку пољске јаребице (*Perdix perdix*) за потребе уношења у ловишта**

1. пројекат насељавања пољске јаребице са описом станишних услова, стручних капацитета, технике прихватања, испуштања, допунске исхране и мониторинга пољске јаребице, израђеног од стране лиценцираног лица (лиценца Ловачке коморе Србије – врста 1);

Уколико подносилац пријаве не достави потребну документацију наведену под тачком 2. Покрајински секретаријат по службеној дужности од наведених органа прибавља податке о чињеницама о којима се води службена евиденција у складу са законом који уређује општи управни поступак.

**ЗА ТАЧКУ 1в - (ТАЧКА III ПОДТАЧКА 1.1. ПРОГРАМА) - СУФИНАНСИРАЊЕ ИЗГРАДЊЕ И РЕКОНСТРУКЦИЈЕ ПОСТОЈЕЋИХ И НОВИХ ОГРАДА ЛОВИШТА, БУНАРА СА ПОЈИЛИШТЕМ ЗА ДИВЉАЧ, НАБАВКЕ ЛОВНО ТЕХНИЧКИХ ОБЈЕКАТА – АУТОМАТСКИХ ХРАНИЛИШТА ЗА ДИВЉАЧ И ФИНАНСИРАЊЕ НАБАВКЕ ЖИВЕ ДИВЉАЧИ У ЛОВИШТИМА ПОСЕБНЕ НАМЕНЕ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се односи динамику високе дивљачи и на план уређивања и одржавања ловишта и набавку живе дивљачи за ловну сезону 2024/2025;

**Документација за изградњу и реконструкцију постојећих и нових ограда ловишта и набавку живе дивљачи у ловиштима посебне намене**

1. пројекат са предрачуном за набавку живе дивљачи, скицом изградње или реконструкције ловно техничких објеката (ограда ловишта, или узгајалишта дивљачи) са предмером и предрачуном и исказаним трошковима материјала и рада без ПДВ-а (са назначеном гпс локацијом) и овером од стране лиценцираног лица (лиценца Ловачке коморе Србије – врста 1),

**Документација за набавку ловно техничких објеката – аутоматских хранилишта за дивљач**

1. пројекат са очекиваним резултатима спровођења исхране дивљачи аутоматским хранилицама, израђеног од стране лиценцираног лица (лиценца Ловачке коморе Србије – врста 1 или 2) и предрачуном за набавку аутоматских хранилишта за дивљач, предрачун продавца опреме са техничком спецификацијом.

Уколико подносилац пријаве не достави потребну документацију наведену под тачкама 2. и 3. Покрајински секретаријат по службеној дужности од наведених органа прибавља податке о чињеницама о којима се води службена евиденција у складу са законом који уређује општи управни поступак.

**ЗА ТАЧКУ 2а - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.1. ПРОГРАМА) ЗА СУФИНАНСИРАЊЕ НАБАВКЕ ОПРЕМЕ ЗА ЛОВОЧУВАРСКУ И СТРУЧНУ СЛУЖБУ КОРИСНИКА ЛОВИШТА – ТЕРЕНСКОГ ВОЗИЛА ИЛИ ЧЕТВОРОЦИКЛА ;**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске и срнеће дивљачи и дивље свиње за ловну сезону 2024/2025;
4. фотокопије уговора о раду за стручну и ловочуварску службу са копијама лиценци ЛКС;

**Документација за набавку теренског возила за кориснике ловишта у АП Војводини**

1. предрачун продавца возила са исказаним начином куповине возила (исплата на рачун добављача возила у целости, кредит или лизинг) или предуговор са копијом саобраћајне дозволе за набавку половног теренског возила, које не може бити старије од 5 година, а за највише једно теренско возило или четвороцикл по кориснику ловишта.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ЗА ТАЧКУ 2б - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.1. ПРОГРАМА) ЗА СУФИНАНСИРАЊЕ НАБАВКЕ РАЧУНАРА И ЧИТАЧА ОРУЖНИХ ЛИСТОВА**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2024/2025;
4. фотокопије уговора о раду за стручну и ловочуварску службу са копијама лиценци ЛКС;

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ЗА ТАЧКУ 2в - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.1. ПРОГРАМА) ЗА СУФИНАНСИРАЊЕ НАБАВКЕ ДВОГЛЕДА СА ЗАШТИТОМ ОД ВОДЕ И ЗАМАГЉИВАЊА И ОТПОРНОСТ НА НИСКЕ ТЕМПЕРАТУРЕ ИЛИ ДВОГЛЕДА СА ДАЉИНОМЕРОМ СА ЗАШТИТОМ ОД ВОДЕ И ЗАМАГЉИВАЊА И ОТПОРНОСТ НА НИСКЕ ТЕМПЕРАТУРЕ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2024/2025;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са техничком спецификацијом,
6. кратак опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један од наведене две врсте двогледа по ловишту.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ПОТРЕБНА ДОКУМЕНТАЦИЈА ЗА ТАЧКУ 2г - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2. ПРОГРАМА) ЗА СУФИНАНСИРАЊЕ НАБАВКЕ ОПРЕМЕ ЗА КОРИСНИКЕ ЛОВИШТА – УРЕЂАЈ ЗА НОЋНО ОСМАТРАЊЕ – ТЕРМОВИЗИЈСКА КАМЕРА**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2024/2025.;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са техничком спецификацијом,
6. кратак опис мониторинга са очекиваним резултатима спровођења мониторинга, израђеног од стране лиценцираног лица (лиценца Ловачке коморе Србије – врста 1 или 2), а за највише један уређај по ловишту.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ПОТРЕБНА ДОКУМЕНТАЦИЈА ЗА ТАЧКУ 2д - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.1. ПРОГРАМА) ЗА СУФИНАНСИРАЊЕ НАБАВКЕ АУТОМАТСКИХ СОЛАРНИХ ХРАНИЛИЦА ЗА ДИВЉАЧ** **СА ПРАТЕЋОМ ОПРЕМОМ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације јеленске, срнеће дивљачи и дивље свиње за ловну сезону 2024/2025;
4. фотокопије уговора о раду за стручну и ловочуварску службу са копијама лиценци ЛКС;
5. предрачун продавца опреме са техничком спецификацијом,
6. кратак опис пројекта са очекиваним резултатима спровођења исхране дивљачи аутоматским соларним хранилицама, израђеног од стране лиценцираног лица (лиценца Ловачке коморе Србије – врста 1 или 2), а за највише три хранилице по ловишту.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ПОТРЕБНА ДОКУМЕНТАЦИЈА ЗА ТАЧКУ 2ђ - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.1. ПРОГРАМА) ЗА СУФИНАНСИРАЊЕ НАБАВКЕ ОПРЕМЕ ЗА ОБЈЕКТЕ ЗА ПРИЈЕМ И ПРЕГЛЕД ОДСТРЕЉЕНЕ ДИВЉАЧИ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације дивљачи јеленске, срнеће дивљачи и дивље свиње за ловну сезону 2024/2025;
4. фотокопије уговора о раду за стручну и ловочуварску службу са копијама лиценци ЛКС;
5. извод из листа непокретности с подацима о власништву и ограничењима за све катастарске парцеле под објектима или пољопривредним земљиштем које су предмет пријаве за за објекте за пријем и преглед одстрељене дивљачи (не старији од 30 дана) или оверена копија уговора о вишегодишњем закупу објеката или пољопривредног земљишта (најмање пет година), извод из листа непокретности који може гласити на државну својину (уз обавезну сагласност надлежног државног органа) или приватну својину са обимом удела приватне својине 1/1, при чему уговор мора бити оверен код јавног бележника и мора да важи још најмање пет година,
6. предрачун продавца опреме,
7. кратак опис пројекта са очекиваним резултатима објекта за пријем и преглед одстрељене дивљачи, израђеног од стране лиценцираног лица (лиценца Ловачке коморе Србије – врста 1), а за највише један објекат за пријем и преглед одстрељене дивљачи по кориснику ловишта.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ПОТРЕБНА ДОКУМЕНТАЦИЈА ЗА ТАЧКУ 2е - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.1. ПРОГРАМА) ЗА СУФИНАНСИРАЊЕ НАБАВКЕ ОПРЕМЕ** **ЗА ПРОИЗВОДЊУ ФАЗАНСКИХ ПИЛИЋА, ОПЛОЂЕНИХ ЈАЈА ИЛИ МАТИЧНОГ ЈАТА (ФАЗАНСКА ДИВЉАЧ) И ХРАНЕ** **ЗА ДИВЉАЧ У ВЕШТАЧКОМ УЗГОЈУ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. фотокопија – извод ловне основе ловишта за део који се на динамику популације дивљачи из вештачког узгоја за ловну сезону 2024/2025.;
4. фотокопије уговора о раду за стручну и ловочуварску службу са копијама лиценци ЛКС;

**Додатна документација за опрему за производњу фазанских пилића**

1. извод из листа непокретности с подацима о власништву и ограничењима за све катастарске парцеле под објектима или пољопривредним земљиштем које су предмет пријаве за производњу фазанских пилића (не старији од 30 дана) или оверена копија уговора о вишегодишњем закупу објеката или пољопривредног земљишта (најмање пет година), извод из листа непокретности који може гласити на државну својину (уз обавезну сагласност надлежног државног органа) или приватну својину са обимом удела приватне својине 1/1, при чему уговор мора бити оверен код јавног бележника и мора да важи још најмање пет година
2. предрачун продавца опреме,
3. кратак опис пројекта са очекиваним резултатима спровођења производње фазанских пилића, израђеног од стране лиценцираног лица (лиценца Ловачке коморе Србије – врста 1), а за највише један објекат за производњу фазанских пилића по кориснику ловишта.

**Додатна документација за набавку оплођених јаја или матичног јата (фазанска дивљач) и хране за дивљач у вештачком узгоју**

1. доказ о регистрацији објекта за вештачки узгој дивљачи,
2. предрачун продавца оплођених јаја или матичног јата (фазанска дивљач) и предрачун продавца хранива,
3. кратак опис пројекта са очекиваним резултатима спровођења производње дивљачи у вештачком узгоју, израђеног од стране лиценцираног лица (лиценца Ловачке коморе Србије – врста 1), а за највише један објекат за вештачки узгој дивљачи по кориснику ловишта.

Документација наведена под редним бројем 2. и 3. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ПОТРЕБНА ДОКУМЕНТАЦИЈА ЗА ТАЧКУ 2ж - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.2. ПРОГРАМА) - ФИНАНСИРАЊЕ ИСТРАЖИВАЊА РЕАЛНОГ ПРИРАСТА ЗЕЦА У АП ВОЈВОДИНИ**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. доказ о регистрацији привредног друштва за делатност ловства у АП Војводини;
4. кратак опис истраживања на који се конкурише са спецификацијом трошкова и копијама лиценци запослених стручних лица (лиценца Ловачке коморе Србије – врста 1).

Документација наведена под редним бројем 2. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

**ПОТРЕБНА ДОКУМЕНТАЦИЈА ЗА ТАЧКУ 2з - ДРУГЕ НАМЕНЕ У СКЛАДУ СА ЗАКОНОМ О ДИВЉАЧИ И ЛОВСТВУ (ТАЧКА III ПОДТАЧКА 2.3. ПРОГРАМА) - СУБВЕНЦИОНИСАЊЕ ТРОШКОВА ОСИГУРАЊА КОРИСНИКА ЛОВИШТА НА ИМЕ ШТЕТЕ ОД ДИВЉАЧИ ЗА НАСТУПАЈУЋУ ЛОВНУ ГОДИНУ И ТО ШТЕТЕ ОД ДИВЉАЧИ НА УСЕВИМА И ШТЕТЕ ОД УДАРА ДИВЉАЧИ У САОБРАЋАЈУ, КАО И ТРОШКОВА ОСИГУРЊА ОД ПОСЛЕДИЦА НЕСРЕЋНОГ СЛУЧАЈА – НЕЗГОДЕ У ЛОВУ, И ТО ЗА СЛУЧАЈ СМРТИ УСЛЕД НЕЗГОДЕ И СЛУЧАЈ ТРАЈНОГ ИНВАЛИДИТЕТА КАО ПОСЛЕДИЦЕ НЕСРЕЋНОГ СЛУЧАЈА**

1. пријава образац (попуњен искључиво на рачунару) са обавезним потписом подносиоца пријаве;
2. фотокопија решења о упису у регистар у агенцији за привредне регистре;
3. доказ о регистрацији удружења ловаца – ловачког савеза, ради остваривања општих и заједничких циљева у области ловства;
4. изјава подносиоца пријаве да по неком другом основу не користи бесповратна подстицајна средства за исту намену, предрачун или предуговор осигуравајућег друштава, списак чланова савеза (ловачка удружења и ловци) и списак осигураних правних лица (корисника ловишта) и физичких лица (ловаца са бројевима ловне карте), који се планирају осигурати.

Документација наведена под редним бројем 2. подносиоци пријава нису у обавези да доставе овом органу већ ће бити прибављно у складу са чланом 9. Закона о општем управном поступку.

Комисија задржава право да поред наведених затражи и друга документа.

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је Правилником о спровођењу конкурса које расписује покрајински секретаријат за пољопривреду, водопривреду и шумарство („Службени лист АП Војводине”, бр. 8/23 и 56/2023)и Правилником о расподели средстава из Буџетског фонда за развој ловства АП Војводине за 2024. годину.

1. **ИСПЛАТА БЕСПОВРАТНИХ СРЕДСТАВА**

Средства из тачке 1а, 1б, 1в, 2а, 2б, 2в, 2г, 2д, 2ђ, 2е и 2ж додељују се за суфинансирање одабраних програма и пројеката биће исплаћена у висини до 100 % од износа прихваћеног пројектом, након потписивања уговора, осим за набавку теренских возила тачка 2а и 2ђ набавку опреме за објекте за пријем и преглед одстрељене дивљачи и тачке 2з - субвенционисања трошкова осигурања корисника ловишта на име штете од дивљачи за наступајућу ловну годину и то штете од дивљачи на усевима и штете од удара дивљачи у саобраћају, као и трошкова осигурња од последица несрећног случаја – незгоде у лову, и то за случај смрти услед незгоде и случај трајног инвалидитета као последице несрећног случаја, где ће средства бити исплаћена у висини до 100 % од износа прихваћеног пројектом и достављања регистроване бланко соло менице са меничним овлашћењем, ради обезбеђења повраћаја аванса.

Права и обавезе корисника средстава у реализацији програма и пројеката, регулисаће се уговором.

1. **НАЧИН ПОДНОШЕЊА ПРИЈАВА**

Пријава са потребном документацијом може се доставити:

* путем поште на адресу **Покрајинског секретаријата за пољопривреду, водопривреду и шумарство, Булевар Михајла Пупина 16, 21000 Нови Сад**, са назнакoм **„КОНКУРС ЗА РАСПОДЕЛУ СРЕДСТАВА ИЗ БУЏЕТСКОГ ФОНДА ЗА РАЗВОЈ ЛОВСТВА АП ВОЈВОДИНЕ ЗА 2024. ГОДИНУ – НЕ ОТВАРАТИ”**, или
* лично на писарници Покрајинских органа управе у згради Покрајинске владе, сваког радног дана од 9 до 14 часова.

Oбразац пријаве у целости се попуњава искључиво на рачунару.

Oбразац пријаве може да се попуњава и на ћириличном и на латиничном писму.

У пријавни образац морају бити унети сви тражени подаци, а уколико пријавни образац не садржи податке означене као обавезне - пријава ће бити одбачена као неуредна.

1. **КОНТАКТ**

Додатне информације могу се добити путем телефона: **021/4881-851;** **од 10 до 14 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник и образац пријаве, могу се преузети са интернет адресе: *[www.psp.vojvodina.gov.rs](http://www.psp.vojvodina.gov.rs)*.

**Покрајински секретар**

**Владимир Галић**